
Parlamentul  României

Camera  Deputaţilor

Comisia pentru industrii si servicii

                                                                                                        Bucureşti, 26.05.2010








                                  Nr.23/126/2010
AVIZ
asupra propunerii legislative pentru modificarea şi completarea

Legii nr. 106/2008 privind exproprierea pentru cauză de utilitate publică a terenurilor necesare lucrărilor miniere pentru  exploatarea zăcămintelor de lignit

În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii a fost sesizată spre dezbatere şi avizare, cu propunerea legislativă pentru modificarea şi completarea Legii nr. 106/2008 privind exproprierea pentru cauză de utilitate publică a terenurilor necesare lucrărilor miniere pentru  exploatarea zăcămintelor de lignit transmisă cu adresa nr. Pl.x.251 din 3 mai 2010 şi înregistrat la comisie cu nr.23/126 din 5 mai 2010.


Avizul comisiei urmează să fie trimis Comisiei juridice, de disciplină şi imunităţi şi Comisiei pentru administraţie publică, amenajarea teritoriului şi echilibru ecologic, care sunt sesizate în fond.

Conform prevederilor art. 75 alin.(1) din Constituţia României, republicată şi ale art.92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră Decizională.
Senatul în calitate de primă Cameră sesizată, a respins această propunere legislativă  în şedinţa din 26 aprilie 2010.


Propunerea legislativă are ca obiect de reglementare modificarea Legii nr. 106/2008 privind exproprierea pentru cauză de utilitate publică a terenurilor necesare lucrărilor miniere pentru  exploatarea zăcămintelor de lignit, intervenţiile legislative vizând aplicarea Programului de guvernare 2009-2012 şi a Strategiei energetice a României pentru perioada 2007-2020, corelată cu Strategia industriei miniere.

Consiliul Legislativ, a avizat favorabil propunerea legislativă cu unele observaţii şi propuneri, aviz transmis cu adresa nr. 1437 din 30.11.2009.

 Guvernul prin punctul său de vedere transmis cu adresa nr. 419/8.03.2010,  susţine adoptarea acestei iniţiative legislative, sub rezerva însuşirii observaţiilor şi propunerilor de la pct.II.
Potrivit prevederilor art.61 din Regulamentul Camerei Deputaţilor, republicat, comisia a dezbătut proiectul de lege menţionat mai sus în şedinţa din data de 26.05.2010.

În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege, cu amendamente admise.
În raport de obiectul şi conţinutul său, propunerea legislativă face parte din categoria legilor organice. 

                                                             PREŞEDINTE,

                                                               Iulian Iancu

Consilier parlamentar,

    Viorica Petraşcu 

ANEXA
I.  A M E N D A M E N T E      A D M I S E

	Nr.

crt.


	Text 

Legea  nr. 106/2008


	Text 

Propunere legislativă
	                      Amendamente

 admise
	Motivaţia

	0
	1
	2
	3
	4

	1.
	Art. 2
(1) În înţelesul prezentei legi, se declară de utilitate publică lucrările miniere pentru exploatarea zăcămintelor de lignit, care se execută în baza unei licenţe de exploatare.

	1. Articolul 2 se modifică şi se completează cu alin.(3) şi va avea următorul cuprins:
(1) În înţelesul prezentei legi, se declară de utilitate publică de interes naţional lucrările miniere pentru exploatarea zăcămintelor de lignit, care se execută în baza unei licenţe de exploatare.

........................................................................
(3) În sensul prezentei legi, lucrările miniere pentru exploatarea zăcămintelor de lignit, care se execută în baza unei licenţe de exploatare acordată înaintea apariţiei prezentei legi sunt considerate de interes naţional.
	(1) În înţelesul prezentei legi, se declară de utilitate publică de interes naţional lucrările miniere concesionate prin licenţă de exploatare a lignitului, în vigoare,  dacă acesta este destinat producerii de energie electrică.

Nemodificat
	Justificare Guvern

	2.
	Art. 4
(2) Documentaţia tehnico-economică prevăzută la alin. (1) cuprinde datele privind resursele şi rezervele minerale obţinute din lucrările miniere, fondul geologic, datele şi informaţiile privind perimetrul de exploatare, precum şi planurile de situaţie cu amplasamentul lucrărilor miniere, care conţin delimitarea suprafeţelor de teren şi a construcţiilor propuse pentru expropriere, cu indicarea numelor proprietarilor şi a ofertelor de despăgubire pe categorii de imobile, stabilite de către persoane autorizate în evaluare.

	2. Articolul 4 se modifică şi va avea următorul cuprins: 
(2) Documentaţia tehnico-economică prevăzută la alin. (1) cuprinde datele privind resursele şi rezervele minerale obţinute din lucrările miniere, fondul geologic, datele şi informaţiile privind perimetrul de exploatare, precum şi planurile de situaţie cu amplasamentul lucrărilor miniere, întocmite la nivelul fiecărei unităţi administrativ-teritoriale, pe care se identifică limitele zonelor propuse pentru expropriere, precum şi imobilele afectate. Planurile de situaţie se întocmesc de persoane fizice/juridice autorizate, în conformitate cu prevederile tehnice în vigoare, în sistem naţional de proiecţie Stereografic 1970, conţin şi imobilele aflate pe amplasamentul lucrărilor miniere care au fost înscrise în Cartea Funciară cu atribuire de numere cadastrale. Planurile, astfel realizate, sunt recepţionate de oficiul de cadastru şi publicitate imobiliară în a cărui rază teritorială sunt situate imobilele. După recepţia de către oficiile de cadastru şi publicitate imobiliară, planurile sunt transmise consiliilor locale, spre informare, prin grija expropriatorului

Modul de întocmire şi conţinutul documentaţiei tehnico-economice sunt cele prevăzute în anexa nr.1 la prezenta lege.
	(2) Documentaţia tehnico-economică prevăzută la alin. (1) cuprinde datele privind resursele şi rezervele minerale obţinute din lucrările miniere, fondul geologic, datele şi informaţiile privind perimetrul de exploatare, precum şi planurile de situaţie cu amplasamentul lucrărilor miniere, întocmite la nivelul fiecărei unităţi administrativ-teritoriale, pe care se identifică limitele zonelor propuse pentru expropriere, precum şi imobilele afectate. Planurile de situaţie se întocmesc de persoane fizice/juridice autorizate, în conformitate cu prevederile tehnice în vigoare, în sistem naţional de proiecţie Stereografic 1970, conţin şi imobilele aflate pe amplasamentul lucrărilor miniere care au fost înscrise în Cartea Funciară cu atribuire de numere cadastrale. Planurile, astfel realizate, sunt recepţionate de oficiul de cadastru şi publicitate imobiliară în a cărui rază teritorială sunt situate imobilele. După recepţia de către oficiile de cadastru şi publicitate imobiliară, planurile sunt transmise consiliilor locale, spre informare, prin grija expropriatorului.
	Justificare Guvern

	3.
	Art.8
	3. Articolul 8 se completează cu alin.(8) şi alin.(9) şi va avea următorul cuprins:

...........................................................

(8)În cazul în care titularii drepturilor reale nu depun cererea şi/sau documentele doveditoare ale proprietăţii, expropriatorul va notifica acestora sumele depuse pentru plata despăgubirilor şi le va consemna într-un cont bancar deschis pe numele expropriatorului. Despăgubirile vor fi eliberate în condiţiile prezentei legi.

(9) Atât procedura de expropriere, cât şi lucrările de utilitate publică privind lucrările miniere pentru exploatarea zăcămintelor de lignit, care se execută în baza unei licenţe de exploatare care fac obiectul prezentei legi nu pot fi suspendate sau sistate la cererea vreunei persoane care invocă existenţa unor litigii privind posesia ori proprietatea imobilului expropriat.
	Nemodificat
	

	4.
	Art.9
	4. Articolul 9 se modifică şi va avea următorul cuprins: 
(2) Comisia de verificare a dreptului de proprietate şi a oricăror alte drepturi reale şi de negociere a cuantumului despăgubirii va fi formată din  5 membri, după cum urmează:

a) primarul unităţii administrativ-teritoriale sau, în lipsa acestuia, viceprimarul;

b) un reprezentant  al prefecturii;

c) 3 reprezentanţi ai expropriatorului, din care unul având calificare juridică. Comisia va fi condusă de un reprezentant desemnat de către expropriator. Comisia îşi va desfăşura activitatea în conformitate cu prevederile anexei nr. 2 la prezenta lege.
	
	

	5.
	Art.10

Decizia comisiei privind cuantumul despăgubirilor, stabilită în condiţiile prevăzute la art. 9, se comunică expropriatului şi se afişează, în extras, la sediul consiliului local în raza căruia se află situat imobilul ce urmează a fi expropriat, precum şi la sediul titularului licenţei de exploatare
	5. Articolul 10 se modifică şi va avea următorul cuprins:

Hotărârea comisiei de stabilire a cuantumului despăgubirii se comunică solicitantului, precum şi celorlalţi titulari ori, după caz, titulari aparenţi, se afişează în extras la sediul consiliului local pe raza căruia se află situat imobilul expropriat şi în extras, pe pagina proprie de internet a expropriatorului
	Hotărârea comisiei de stabilire a cuantumului despăgubirii se comunică solicitantului, şi oricărei persoane care justifică un  interes legitim, se afişază, în extras, la sediul consiliului local pe raza căruia se află situat imobilul expropriat şi, în extras, pe pagina proprie de internet a expropriatorului.

	Justificare Guvern

	6.
	Art.12

33/1994(1)Pentru toate cazurile în care, în urma întrunirii comisiei prevăzute la art. 9 alin. (1), nu s-a ajuns la învoiala între părţi asupra cuantumului despăgubirii şi pentru cazurile în care persoanele notificate nu s-au prezentat pentru negociere, expropriatorul se adresează instanţelor judecătoreşti, potrivit prevederilor Legii nr.  privind exproprierea pentru cauză de utilitate publică.
(2)Judecarea cauzelor ce au ca obiect exproprierile pornite în temeiul prezentei legi se face cu precădere, iar termenele stabilite în cursul judecăţii de către instanţele învestite nu pot fi mai mari de 7 zile.

	5. Articolul 12 se modifică şi va avea următorul cuprins:

Pentru toate cazurile în care, în urma întrunirii comisiei prevăzute la art. 9 alin. (1), nu s-a ajuns la învoiala între părţi asupra cuantumului despăgubirii şi pentru cazurile în care persoanele notificate nu s-au prezentat pentru negociere, expropriatorul va consemna sumele cuvenite ca despăgubire pe numele expropriaţilor, sume ce vor fi eliberate în condiţiile legii. 
Expropriatul nemulţumit de cuantumul despăgubirii consemnate în condiţiile art. 8 alin.(1) se poate adresa instanţei judecătoreşti competente în termen de 30 de zile de la data la care i-a fost comunicată hotărârea de stabilire a cuantumului despăgubirii, sub sancţiunea decăderii, fără a putea contesta transferul dreptului de proprietate către exproriator asupra imobilului supus exproprierii, iar exercitarea căilor de atac nu suspendă efectele hotărârii de stabilire a cuantumului despăgubirii, respectiv transferul dreptului de proprietate asupra terenului.
(3) Acţiunea formulată în conformitate cu prevederile prezentului articol se soluţionează potrivit dispoziţiilor art.21-27 din Legea nr. 33/1994 privind exproprierea pentru cauză de utilitate publică, în ceea ce priveşte stabilirea despăgubirii.

(4) Judecarea cauzelor ce au ca obiect exproprierile pornite în temeiul prezentei legi se face cu precădere, iar termenele stabilite în cursul judecăţii de către instanţele investite
	Nemodificat
	

	7.
	Art.15

(2) Scoaterea definitivă din fondul forestier naţional a terenurilor proprietate publică a statului se face numai prin compensare cu terenuri apte de a fi împădurite, echivalente ca suprafaţă şi bonitate şi limitrofe fondului forestier naţional.
	7. Articolul 15 se modifică şi va avea următorul cuprins:

(2) Scoaterea definitivă din fondul forestier naţional a terenurilor proprietate publică a statului se poate face şi cu compensarea cu terenuri apte de a fi împădurite, în echivalenţă valorică cu cele care se scot definitiv din fondul forestier.
	Nemodificat
	

	8.
	Art.16

Transferul dreptului de proprietate operează de drept la data plăţii despăgubirilor stabilite prin hotărârea definitivă a comisiei prevăzute la art. 9 alin. (1) sau, după caz, prin hotărâre judecătorească irevocabilă.
	8. Articolul 16 se modifică şi va avea următorul cuprins:

Transferul dreptului de proprietate asupra imobilelor expropriate operează de drept la data plăţii despăgubirilor pentru expropriere sau, după caz, la data consemnării acestora, în condiţiile prezentei legi.
	Nemodificat
	

	9.
	Art.20
În termen de 30 de zile de la data intrării în vigoare a prezentei legi, Ministerul Economiei şi Finanţelor şi Agenţia pentru Valorificarea Activelor Statului vor elabora normele metodologice de punere în aplicare a acesteia, care se aprobă prin hotărâre a Guvernului.
	9. Articolul 20  se abrogă
	Nemodificat
	

	10.
	___________
	10. Se introduce un nou articol cu următorul cuprins:

Anexa 1 şi anexa 2 fac parte integrantă din prevederile prezentei legi.
	Nemodificat
	

	11.
	___________
	ART.II

Legea nr. 106/2008 privind exproprierea pentru cauză de utilitate publică a terenurilor necesare lucrărilor miniere pentru exploatarea zăcămintelor de lignit, publicată în Monitorul Oficial al României, Partea I, nr.369 din 14 mai 2008, se modifică şi se completează corespunzător prin prezenta lege.
	Nemodificat
	


PREŞEDINTE,

Iulian Iancu
Consilier parlamentar Viorica Petraşcu

